《登麻姑台》
明代·李孙宸

杖藜随意出花间，散步麻姑百丈潭。潭上琪花与瑶草，一一金丈映客颜。

云舆凤辇不可即，空听天风落佩环。手自揖麻姑，长笑振衣起东望。

蓬莱浅且清，阅世沧桑聊复尔。我生安敢望神仙，野性由来厌俗缘。

此曾登临何地复何日，只见秋山历历楼台白玉淩苍烟。

四十劳生虚自度，到此不觉心茫然。须臾红日已西昃，览眺徘徊重叹息。

四大此身何所归，安得淩风就双翼。神楼灵散若可逢，长与人间辞谷食。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。